[અમુક સુથારને જેમ સુથાર કહેવું આપણને ના ગમે, કારીગર કહેવું જ ઠીક લાગે. તેમ અમુક ફોટોગ્રાફરને માત્ર ફોટોગ્રાફર કહેવાનું યોગ્ય ના લાગે, તેમને તો ફોટોઆર્ટિસ્ટ જ કે તસ્વીરકાર જ કહેવા પડે. તેવું સ્વ.જગન મહેતાનું છે. છત્રીસેક વર્ષ અગાઉ તેમની પહેલી મુલાકાત સુરેન્દ્રનગરમાં મોહમ્મદ માંકડની પચાસમી વર્ષગાંઠની ઉજવણી પ્રસંગે થયેલી તે પછી પરિચય વધતો અને ગાઢ થતો ચાલ્યો. વયમાં ઘણા મોટા, પણ પોતાની વડિલાઇની યાદ કદિ પણ ના અપાવનારા ખરેખરા “વડિલ” તે જગન મહેતા., તેમના વિષે લખવાનું નિર્ધાર્યું ત્યારે જરા પણ મોંઘા થયા વગર તેમણે યાદ ગઠરીયાં ખોલી તેનું પરિણામ તે આ વર્ષો અગાઉ મારી “સંદેશ”ની કોલમ “ઝબકાર” માટે લખાયેલો (અને છેલ્લે છેલ્લે અપ-ડેટ કરેલો આ લેખ)]